b'\n_START_ARTICLE_\nKatarina Howard\n_START_SECTION_\nOtro\xc5\xa1tvo in mladost\n_START_PARAGRAPH_\nKatarina se je rodila kot deseti otrok lorda Edmunda Howarda in Joyce Culpepper. To\xc4\x8den datum njenega rojstva, kot tudi datum drugih Henrikovih \xc5\xbeena, ni znan, vendar se veruje, da se je med 1520 in 1525. Bila je sestri\xc4\x8dna Georgea, Mary in Anne Boleyn. Njen o\xc4\x8de je bil aristokratskega porekla, vendar ni bil bogat, saj je bil mlaj\xc5\xa1i sin, vse dokler ni h\xc4\x8derka njegove sestre, Anne Boleyn, druga \xc5\xbeena Henrika VIII., na\xc5\xa1la dr\xc5\xbeavne slu\xc5\xbebe._NEWLINE_Kot otrok je bila poslana \xc5\xbeiveti z o\xc4\x8detovo ma\xc4\x8deho Agnes Howard (rojeno Tilney). Agnes, vojvodinja vdova Norfol\xc5\xa1ka, je imela \xc5\xa1tevilne uslu\xc5\xbebence in varovance, ponavadi otroke revnej\xc5\xa1ih sorodnikov. Vojvodinja vdova je veliko \xc4\x8dasa pre\xc5\xbeivela na dvoru, vendar jo vzgajanje in izobra\xc5\xbeevanje svojih varovancev ni zanimalo. Posledica tega je bilo dejstvo, da je bila Katarina eden izmed manj izobra\xc5\xbeenih Henrikovih \xc5\xbeena, \xc4\x8deprav je znala brati in pisati za razliko od mnogih \xc5\xbeensk svojega \xc4\x8dasa. Edina stvar, za katero je pokazala zanimanje v \xc4\x8dasu izobra\xc5\xbeevanja, je bila glasba._NEWLINE_Katarina je bila vesela in \xc5\xbeivahna, prav tako kot njena sestri\xc4\x8dna, \xc4\x8deprav ne pobo\xc5\xbena. Leta 1536, ko je bila stara petnajst let, se je za\xc4\x8dela romanca z njenim u\xc4\x8diteljem Henryjem Mannoxom. Kasneje, ko je Katarina postala kraljica, je Mannoxa postavila za dvornega glasbenika. Mannox je kasneje pri\xc4\x8dal na sojenju proti Katarini zaradi pre\xc5\xa1u\xc5\xa1tva._NEWLINE_Romanca z Mannoxom se je kon\xc4\x8dala leta 1538, ko je Katarina sre\xc4\x8dala vojvodinjega sekretarja, Francisa Derehama. Par je bil v resnem razmerju in vodil zakonsko \xc5\xbeivljenje. Francis je v Katarino toliko veroval, da ji je zaupal svoj denar, medtem ko je bil na poslovnem potovanju. Katarinine prijateljice so se zavedale te afere in ko je zanjo izvedela vojvodinja leta 1539, se je romanca kon\xc4\x8dala. Francis in Katarina sta kljub temu na\xc4\x8drtovala poroko po njegovem povratku iz Irske. Njun odnos je v \xc4\x8dasu Derehamovega bivanja na Irskem zbledel.\n_START_SECTION_\nPrihod na dvor\n_START_PARAGRAPH_\nKatarinin stric je mlademu dekletu na\xc5\xa1el mesto na dvoru kralja Henrika VIII. Henrik je hitro opazil mlado in privla\xc4\x8dno dvorno damo svoje nove \xc5\xbeene Ane Klevske, za katero je od samega za\xc4\x8detka zakona pokazal malo zanimanja. Njeni sorodniki so menili, da je mlado dekle dovolj zrelo, da prevzame odgovornost, ki so jo nosile kraljeve ljubic, vendar so se odlo\xc4\x8dili, da svoje mi\xc5\xa1ljenje zadr\xc5\xbeijo zase. Nekateri so celo podpirali Katarino, za katero so upali, da bo oprala ime svoje dru\xc5\xbeine; njena bratranec in sestri\xc4\x8dna, George in Ana Boleyn, sta bila usmr\xc4\x8den zaradi domnevnega pre\xc5\xa1u\xc5\xa1tva. Katoli\xc4\x8dani so v Katarini videli zadnjo mo\xc5\xbenost, da se v Anglijo vrne rimokatoli\xc4\x8danstvo. \xc4\x8cim bolj se je Katarina pribli\xc5\xbeevala kralju, tem bolj je rasel vpliv njene dru\xc5\xbeine. Le nekaj mesecev po tem, ko jo je spoznal, je Henrik osipaval Katarino z darili v obliki dragih obla\xc4\x8dil in premo\xc5\xbeenjem. Mo\xc5\xbeno je, da je bil njun odnos potrjen s spolnim odnosom, saj je v tem obdobju Henrik zahteval pospe\xc5\xa1itev razveljavitve njegovega zakona z Ano v upanju, da je Katarina zanosila in mu bo rodila sina.\n_START_SECTION_\nZakon\n_START_PARAGRAPH_\nHenrikov zakon z Ano Klevsko je bil razveljavljen 9. julija 1540 in pri\xc4\x8dele so kro\xc5\xbeiti govorice, da je Katarina nose\xc4\x8da. Henrik je hitro za\xc4\x8del planirati svojo poroko s Katarino v upanju, da se zagotovi prihodnost dinastije Tudor s porodom zdravega mo\xc5\xa1kega otroka, saj je bil njegov sin, ki se mu je rodil v zakonu z Jane Seymour, bolehen od rojstva. Katarina se je s kraljem poro\xc4\x8dila 28. julija 1540, vendar ni bila nikoli kronana; Henrik ni imel denarja za tako slovesnost, niti ni \xc5\xbeelel okronati svoje \xc5\xbeene, dokler mu ne bi rodila sina. Kljub temu je svojo mlado kraljico in njeno dru\xc5\xbeino osipaval z darili._NEWLINE_Kljub novo pridobljenemu bogastvu in mo\xc4\x8di, Katarina ni bila zadovoljna s svojo poroko. Ni bila nose\xc4\x8da in ni ji bila v\xc5\xa1e\xc4\x8d niti Henrikova debelost. Na za\xc4\x8detku leta 1541 je Katarina za\xc4\x8dela razmerje s Thomasom Culpepperjem, Henrikovim najljub\xc5\xa1im dvorjanom. Sre\xc4\x8danja je organizirala kralji\xc4\x8dine dvorne dame Jane Boleyn, vdova Katarininega bratranca Georgea._NEWLINE_Medtem sta kralj in kraljica poleti leta 1541 skupaj gostovala okoli Anglije in se pripravljala na morebitne znake nose\xc4\x8dnosti in kronanje, ki bi sledilo. Ko se je kralji\xc4\x8dina zunajzakonska pustolov\xc5\xa1\xc4\x8dina nadaljevala, so ljudje, ki so videli kraljico in Culpepperja skupaj, za\xc4\x8deli izsiljevati Katarino in jo prosili za razli\xc4\x8dne usluge. Mnoge od njih je sprejela za svoje dvorjane, da bi kupila njihov molk. Njena najbolj katastrofalno odlo\xc4\x8ditev je bila vklju\xc4\x8diti Henryja Mannoxa med svorne glasbeniki in Francisa Derehama za osebnega tajnika. Ta odlo\xc4\x8dba je pripeljala do obto\xc5\xbeb pre\xc5\xa1u\xc5\xa1tva in zarote po \xc5\xa1estih mesecih zakona.\n_START_SECTION_\nSmrt\n_START_PARAGRAPH_\nDo poznega leta 1541 je kralji\xc4\x8dina strastna preteklost priplavala na povr\xc5\xa1ino zahvaljujo\xc4\x8d Johnu Lascellesu, protestantu, \xc4\x8digar sestra je slu\xc5\xbeila kot slu\xc5\xbekinja vojvodinji Norfol\xc5\xa1ki in je tako bila pri\xc4\x8da Katarininemu mladostnemu odnosu. Lascelles je o tem obvestil Thomasa Cranmerja, nato canterburyjskega nad\xc5\xa1kofa in Henrikove tesne svetovalce._NEWLINE_Cranmer se je zavedal, da bi vsaki dokazi glede njenega zakona s Francisom razveljavili Katarinin zakon s Henrikom, in dal 1. novembra 1541 med ma\xc5\xa1o Vseh svetih Henriku pismo, ki je vsebovalo obto\xc5\xbebe proti kraljici. Henrik je na za\xc4\x8detku zavrnil verovati tem obto\xc5\xbebam proti Katarini in je odredil Cranmerju, da bolje razi\xc5\xa1\xc4\x8de problem. \xc4\x8cez nekaj dni sta Dereham in Culpepper po mu\xc4\x8denju v Towru pri\xc4\x8dala o zvezi s Katarino in Katarininem ljubezenskemu pismu poslanem Culpepperju. Katarina je bila obto\xc5\xbeena zarote, vendar ni nikoli priznala, celo duhovniku ne nekaj ur pred usmrtitvijo, da je izdala kralja._NEWLINE_Katarina je bila aretirana 12. novembra. Njena zahteva, da vidi kralja, je bila ignorirana. Cranmer, ki jo je zasli\xc5\xa1eval, je rekel, da ni nikdar vid "obupanega bitja"  in odredil \xc4\x8duvajem, da odstranijo predmete, ki bi lahko bili uporabljeni za samomor. Cranmer je predlagal, da Henrik preprosto razveljavi zakon s Katarino, in da jo izpusti, ko prizna svoje grehe. To je bil edini izhod, vendar je Katarina zavrnila priznati._NEWLINE_23. novembra ji je bil odvzet naziv kraljice ter Thomas Culpepper in Francis Dereham sta bila usmr\xc4\x8dena 10. decembra; prvi je bil obglavljen in drugi obe\xc5\xa1en. Po obi\xc4\x8daju so njune glave nataknili na kole na Londonskem mostu. Njeni sorodniki so bili zaprti v Towru, vsi razen vojvode Norfol\xc5\xa1kega, njenega stric, ki se je uspe\xc5\xa1no oddaljil od \xc5\xa1kandalu.  Vse Howarde so spoznali za krive in obsodili na dosmrtno zaporno kazen, vendar so bili kasneje izpu\xc5\xa1\xc4\x8deni in vrnjena jim je bila lastnina. Da bi izpolnil svojo namero in usmrtil Katarino, je moral Henrik spremeniti zakon, ki bi Katarino osvobodil krivde pre\xc5\xa1u\xc5\xa1tva; \xc4\x8de bi Katarina podpisala predporo\xc4\x8dno pogodbo z Derehamom, bi bil njen zakon s Henrikom neobstoje\xc4\x8d in njena zveza ne bi veljala za pre\xc5\xa1u\xc5\xa1tvo. Novi zakon je osvobodil vse, ki so nameravali zagre\xc5\xa1iti pre\xc5\xa1u\xc5\xa1tvo, in tokrat je bila vklju\xc4\x8dena Katarina._NEWLINE_Na zadnji ve\xc4\x8der svojega \xc5\xbeivljenja se je pripravljala na smrt. Umrla je tiho, vendar je zgledala bledo in prestra\xc5\xa1eno. Usmr\xc4\x8dena je bila skupaj z Jane Boleyn. Pokopana je bila v neozna\xc4\x8denem grobu v bli\xc5\xbeini kapele St Peter ad Vincula, kjer je le\xc5\xbeala njena sestri\xc4\x8dna Anne Boleyn. Henrik se ni udele\xc5\xbeil pogreba. Njeno telo je bilo med tistimi, ki so jih odkrili ob prenovi kapele v \xc4\x8dasu vladavine kraljice Viktorije, in njeno ime je na seznamu ljudi, katerih \xc5\xbeivljenje se je kon\xc4\x8dalo v Towru.'